**ประสิทธิภาพในการปฏิบัติงานของเจ้าหน้าที่ตำรวจสถานีตำรวจภูธรเวียงสา**

**จังหวัดน่าน**

$อภิษฎา บดินทร์เดชาทร^{1}$**,** $บุญวัฒน์ สว่างวงศ์^{2}$

1สาขาวิชา การบริหารงานตำรวจ สังกัดมนุษยศาสตร์และสังคมศาสตร์, โทรศัพท์ 086-3688246, e-mail : s59123450031@ssru.ac.th

2อาจารย์ประจำสาขาวิชาการบริหารงานตำรวจ มนุษศาสตร์และสังคมศาสตร์, โทรศัพท์ 086-6289535, e-mail: boonwat.sa@ssru.ac.th

**บทคัดย่อ**

การวิจัยครั้งนี้มีวัตถุประสงค์คือ (1)เพื่อศึกษาถึงปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน และ (2)เพื่อเปรียบเทียบปัจจัยที่ผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน จำแนกตามปัจจัยส่วนบุคคล กลุ่มตัวอย่างคือเจ้าหน้าที่ตำรวจ สถานีตำรวจภูธรเวียงสา จังหวัดน่าน จำนวนทั้งหมด 122 นาย ซึ่งเครื่องมือที่ใช้รวบรวมข้อมูลเป็นแบบสอบถาม สถิติที่ใช้ในการวิเคราะห์ข้อมูลได้แก่ ค่าร้อยละ ค่าเฉลี่ย ค่าเบี่ยงเบนมาตรฐาน การทดสอบค่า T-test และค่า F-test โดยใช้การสังเคราะห์และความแปรปรวนทางเดียว One Way ANOVA และถ้าพบความแตกต่างของค่าเฉลี่ยรายคู่จะทดสอบด้วยวิธีของ LSD (Least Significant Difference) โดยกำหนดนัยสำคัญทางสถิติที่ระดับ 0.05

ผลการวิจัยพบว่า เจ้าหน้าที่ตำรวจ สถานีตำรวจภูธรเวียงสา จังหวัดน่าน มีความเห็นเกี่ยวกับปัจจัยที่มีผลต่อประสิทธิภาพในการปฏิบัติงาน ภาพรวมอยู่ในระดับปานกลาง เมื่อพิจารณาเป็นรายด้านพบว่าด้านที่มีค่าเฉลี่ยมากที่สุด คือด้านการยอมรับนับถือ รองลงมาคือด้านความสัมพันธ์กับเพื่อนร่วมงาน ด้านความก้าวหน้าในตำแหน่งหน้าที่ ด้านการสนับสนุนจากองค์กรตามลำดับและด้านที่มีค่าเฉลี่ยน้อยที่สุดคือด้านสวัสดิการและผลตอบแทน ผลการทดสอบสมมติฐานพบว่า เจ้าหน้าที่ตำรวจที่มีเพศและระดับการศึกษาแตกต่างกัน มีความเห็นเกี่ยวกับปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน โดยรวมไม่แตกต่างกัน เจ้าหน้าที่ตำรวจที่มีอายุ ระดับชั้นยศ ระยะเวลาในการรับราชการ และรายได้เฉลี่ยต่อเดือน แตกต่างกัน มีความเห็นเกี่ยวกับปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน โดยรวมแตกต่างกันโดยมีนัยสำคัญทางสถิติที่ระดับ 0.05

**ความสำคัญ :** ปัจจัย, ประสิทธิภาพ, การปฏิบัติงาน, สถานีตำรวจภูธรเวียงสา

**Efficiency in Performance of Police Officers at Wiang Sa Police Station**

**Nan province**

Police Administration Program, Humanities, and Social Sciences, phone 086-3688246,

e-mail: s59123450031@ssru.ac.th

Lecturer in the Police Administration Program, Humanities, and Social Sciences, phone 086-6289535,

e-mail: boonwat.sa@ssru.ac.th

**Abstract**

The purpose of this research were to study the factors affecting the efficiency in the performance of police officers at Wiang Sa police station in Nan province and to compare factors affecting the efficiency in the performance of police officers at Wiang Sa police station in Nan province, which were classified by personal factors. The samples were a total of 122 police officers at Wiang Sa police station, Nan province. The data were collected by questionnaires. The statistics used in data analysis were percentage, mean, standard deviation, T-test, and F-test by using the One Way ANOVA synthesis and variance, and if differences were found, the differences in pair were later analyzed by LSD method with statistical significance at the level of 0.05.

The research found that police officers at Wiang Sa police station, Nan province has an opinion about the factors that affect their efficiency in performance overall is at a medium level. When considering each aspect found that the aspect with the highest mean is respect. Followed by the relationship with colleagues, the progress in the position, the endorsement from the organization. And the aspect with the least mean is welfare and benefits respectively. The hypothesis test found that police officers who have different gender and educational level have an opinion on the factors that affect their efficiency in performance at Wiang Sa police station, Nan province overall is not different. Police officers who have different ages, rank, duration of service and the average monthly income have the opinions on the factors that affect their efficiency in performance overall at Wiang Sa police station in Nan province is different with statistical significance at the level of 0.05.

**Keywords:** factor, efficiency, performance, Wiang Sa Police Station

**บทนำ**

สำนักงานตำรวจแห่งชาติเป็นองค์กรภาครัฐองค์กรหนึ่งในกระบวนการยุติธรรม ที่มีภาระหน้าที่ รับผิดชอบในการรักษาความสงบเรียบร้อยของสังคม โดยมีข้าราชการตำรวจเป็นบุคลากรขององค์กร มีหน้าที่ในการป้องกันและปราบปรามผู้กระทำความผิดทางกฎหมาย ทำการสืบสวนสอบสวนให้ได้มาซึ่งข้อเท็จจริง เพื่อนำตัวผู้กระทำความผิดมาดำเนินคดีตามกฎหมาย (ตรียงยุทธ ฉายแสง 2553 : 3)

สถานีตำรวจ เป็นหน่วยงานที่สำคัญของสำนักงานตำรวจแห่งชาติ เป็นหน่วยงานที่ทำหน้าที่รักษาความปลอดภัยในชีวิตทรัพย์สินและอำนวยความสะดวก โดยเฉพาะอย่างยิ่งการรักษาความปลอดภัยในชีวิตและทรัพย์สินของประชาชน ซึ่งเป็นภารกิจหลักของสำนักงานตำรวจแห่งชาติ ด้วยบทบาทหน้าหน้าที่ดังกล่าวข้างต้น สถานีตำรวจจึงเป็นหน่วยงานแรกที่สัมผัสกับปัญหาความเป็นอยู่และทุกข์สุขของประชาชนโดยตรง เพราะเจ้าหน้าที่ตำรวจมีภารกิจหน้าที่ต้องปฏิบัติงานใกล้ชิดกับประชาชนอยู่ตลอดเวลา การที่เจ้าหน้าที่ตำรวจจะปฏิบัติงานลุล่วงไปได้ด้วยดีนั้นก็ต้องได้รับความร่วมมือร่วมใจจากประชาชน และนี่จึงเป็นสิ่งสำคัญที่ตำรวจต้องให้บริการและทำให้ประชาชนรู้สึกประทับใจและปลอดภัย ซึ่งการที่จะได้มาซึ่งความไว้วางใจความร่วมมือร่วมใจจากประชาชนนั้นก็ต่อเมื่อ ประชาชนมีทัศนคติที่ดีต่อการปฏิบัติหน้าที่และการให้บริการของเจ้าหน้าที่ตำรวจ เพราะการให้บริการสามารถสร้างความพึงพอใจและความประทับใจหรืออาจจะไม่พึงพอใจเลยในการให้บริการของเจ้าหน้าที่ตำรวจและสิ่งนี้เองก็จะทำให้ประชาชนผู้มาใช้บริการมีทัศนคติที่ไม่ค่อยดีกับตำรวจและภาพลักษณ์ด้านบริการของสถานีตำรวจก็จะดูไม่ดี ดังนั้นการปรับปรุง พัฒนาการปฏิบัติงานของเจ้าหน้าที่ตำรวจและพัฒนาสถานีตำรวจจึงเป็นสิ่งสำคัญเพื่อตอบสนองต่อความต้องการของประชาชนในสังคมและเพื่อให้การบริการประชาชนที่ดีที่สุด หากสามารถเพิ่มประสิทธิภาพให้กับสถานีตำรวจได้มาก ประชาชนที่ใช้บริการย่อมจะได้รับผลโดยตรงจากการปฏิบัติงานในทางที่ดีและก่อให้เกิดความพึงพอใจเชื่อถือศรัทธาตำรวจมากขึ้น ในขณะเดียวกันผลการปฏิบัติงานที่มีประสิทธิภาพของทุกสถานีตำรวจก็จะส่งผลให้เกิดภาพลักษณ์ ส่วนรวมที่ดีของสำนักงานตำรวจแห่งชาติและรัฐบาล

การที่ผู้วิจัยได้ทำการศึกษาปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน นั่นก็เป็นเพราะผู้วิจัยมีภูลำเนาอยู่ที่นี่ ครอบครัว ญาติพี่น้อง และเพื่อนฝูงก็อยู่ที่นั่นด้วย ฉะนั้นการศึกษาเกี่ยวกับปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตรวจภูธรเวียงสา จังหวัดน่าน จึงนับได้ว่ามีความสำคัญเป็นอย่างยิ่ง ถ้าเจ้าหน้าที่ตำรวจปฏิบัติงานได้ไม่เต็มความสามารถ อาจทำให้ผลการปฏิบัติงานนั้นไม่มีประสิทธิภาพ ผลจากการศึกษาครั้งนี้สามารถเห็นถึงปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ เพื่อนำไปใช้ในการปรับปรุงและแก้ไขการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน ให้มีประสิทธิภาพมายิ่งขึ้น

**วัตถุประสงค์ของการวิจัย**

1.เพื่อศึกษาถึงปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน

2.เพื่อเปรียบเทียบปัจจัยที่ผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน

**สมมติฐานของการวิจัย**

ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ จำแนกตามปัจจัยส่วนบุคคล มีความแตกต่างกัน

**การทบทวนวรรณกรรม**

แนวคิดทฤษฎีเกี่ยวกับประสิทธิภาพในการปฏิบัติงาน

แนวคิดของ จอห์น ดี.มิลเล็ท (John D.Millet,) ได้กล่าวว่า ประสิทธิภาพ หมายถึง ผลการปฏิบัติงานที่ทำให้เกิดความพึงพอใจและได้รับผลกำไรจากการปฏิบัติงาน ซึ่งความพึงพอใจ หมายถึง ความพึงพอใจในการบริการให้กับประชาชน โดยพิจารณาจาก เช่น การให้บริการอย่างเท่าเทียมกัน การให้บริการอย่างรวดเร็วทันเวลา การให้บริการอย่างเพียงพอ การให้บริการอย่างต่อเนื่อง และการให้บริการอย่างก้าวหน้า เป็นต้น

แนวคิดของ Vroom and Deci (1997 อ้างถึงใน นลพรรณ บุญฤทธิ์, 2558 :12) ได้ทำการศึกษาพบว่าในการปฏิบัติงานของบุคคลที่จะก่อให้เกิดผลดีมีประสิทธิภาพจะต้องประกอบด้วยองค์ประกอบ 2 ด้าน คือ ความสามารถความชำนาญของผู้ปฏิบัติงานและการจูงใจในการปฏิบัติงานที่นำไปสู่การใช้ความสามารถอย่างเต็มที่การปฏิบัติงาน ที่มีประสิทธิภาพนั้น จึงมีความจำเป็นจะต้องคำนึงถึงความพึงพอใจและแรงจูงใจในการปฏิบัติงานให้เกิดขึ้นกับบุคคลเสียก่อน

สมใจ ลักษณะ (2552 อ้างถึงใน นลพรรณ บุญฤทธิ์, 2558 :14) ได้กล่าวว่า ประสิทธิภาพในการทำงาน จำแนกออกได้เป็น 2 ระดับ คือ

1. ประสิทธิภาพส่วนบุคคล บุคคลที่มีประสิทธิภาพในการทำงาน คือ บุคคลที่ตั้งใจทำงานอย่างเต็มความสามารถใช้กลวิธีหรือเทคนิคในการสร้างผลงานได้มาก เป็นผลงานที่มีคุณภาพ เป็นที่พึงพอใจในการทำงาน เป็นบุคคลที่จะเพิ่มพูนคุณภาพและปริมาณของผลงาน คิดค้นดัดแปลงวิธีการทำงานให้ดีขึ้นอยู่เสมอ

2. ประสิทธิภาพขององค์กร หมายถึงการที่องค์กรสามารถดำเนินการต่าง ๆ ตามภารกิจหน้าที่ขององค์กรโดยใช้ทรัพยากรปัจจัยต่าง ๆ รวมทั้งกำลังคนอย่างคุ้มค่าที่สุด มีการสูญเสียน้อยที่สุด มีลักษณะของการดำเนินงานไปสู่วัตถุประสงค์ได้ด้วยดีโดยประหยัดทั้งเวลา ทรัพยากรและบุคคลองค์กรระบบการบริหารจัดการที่เอื้อต่อผลผลิตและการบริการได้ตามเป้าหมาย องค์กรมีความสามารถใช้ยุทธศาสตร์กลยุทธ์วิธีการเทคนิคและเทคโนโลยีอย่างฉลาดทำให้เกิดวิธีการทำงานอย่างเหมาะสม มีความราบรื่นในการดำเนินงาน มีอุปสรรคและความขัดแย้งน้อยที่สุดบุคลากรมีขวัญและกำลังใจที่ดีมีความสุขความพอใจในการทำงาน

แนวคิดของ เฮิร์ซเบิร์ก (Herzberg) ได้กล่าวถึงองค์ประกอบในการทำงานที่มีผลกับประสิทธิภาพการทำงาน โดยเรียกทฤษฎีนี้ว่า ทฤษฎี 2 องค์ประกอบ หรืออาจเรียกว่า ทฤษฎี 2 ปัจจัย Herzberg ได้ตั้งข้อสมมติฐานว่า มีองค์ประกอบ 2 ประเภท ที่มีผลต่อจูงในในการทำงานด้านประสิทธิภาพการปฏิบัติงาน ดังนี้

1) องค์ประกอบภายนอก (Extrinsic factor) ได้แก่

 -ค่าจ้างหรือเงินเดือน

 - เงื่อนไขของการทำงาน

 -ความมั่นคงของงาน

 -ความสัมพันธ์ระหว่างบุคคลผู้บังคับบัญชา หรือเพื่อนร่วมงาน หือผู้ใต้บังคับบัญชา

2) องค์ประกอบภายใน ได้แก่

 -ความสำเร็จ

 -ความเป็นที่ยอมรับ และความรัก

 -ความก้าวหน้าในหน้าที่การงาน

 -ความก้าวหน้าส่วนตน

 -ความรับผิดชอบ

ปัจจัยทั้ง 2 กลุ่มนี้เป็นปัจจัยคนละประเภทกัน ซึ่งผู้บริหารหรือหัวหน้างานต้องสร้างให้เกิดปัจจัยจูงใจให้เกิดขึ้นในบุคคลที่ร่วมงาน เพื่อให้เกิดความพอใจและรักษาระดับของปัจจัยอนามัยให้คงที่ เพื่อป้องกันมิให้เกิดความเบื่อหน่าย ท้อถอยในการทำงาน ผู้วิจัยมีความคิดเห็นว่า ประสิทธิภาพในการปฏิบัติงาน ส่วนใหญ่มีผลมาจากปัจจัยอนามัยและปัจจัยจูงใจได้แก่ โอกาสก้าวหน้าในหน้าที่การงาน ความสัมพันธ์กับเพื่อนร่วมงาน ความพอใจในผลตอบแทน และความรักและภูมิใจในอาชีพการงาน ซึ่งเอาแนวคิดของ เฮิร์ซเบิร์กครอบคลุมปัจจัยเหล่านี้จึงได้นำ แนวคิดนี้มาใช้ในการวิจัยครั้งนี้

**กรอบแนวคิด**

 กรอบแนวคิดในการวิจัยครั้งนี้เกิดจากการทบทวนวรรณกรรมงานวิจัยที่เกี่ยวข้องกับปัจจัยที่มีต่อประสิทธิภาพในการปฏิบัติงานของเจ้าหน้าที่ตำรวจและผ่านกระบวนการวิเคราะห์จนเกิดเป็นกรอบแนวคิด

 **ตัวแปรอิสระ**

จำแนกตามปัจจัยส่วนบุคคล

- เพศ

- อายุ

- ระดับการศึกษา

- ระดับชั้นยศ

- ระยะเวลาในการรับราชการ **ตัวแปรตาม**

- รายได้เฉลี่ยต่อเดือน

ประสิทธิภาพในการปฏิบัติงานของเจ้าหน้าที่ตำรวจ

ปัจจัยที่มีผลต่อการปฏิบัติงานของเจ้าหน้าที่ตำรวจ

- ด้านความก้าวหน้าในตำแหน่งหน้าที่

- ด้านความสัมพันธ์กับเพื่อนร่วมงาน

- ด้านการสนับสนุนจากองค์กร

- ด้านสวัสดิการและผลตอบแทน

- ด้านการยอมรับนับถือ

**วิจัยที่เกี่ยวข้อง**

ศิรวิชญ์ เวชกิจ (2556) ได้ศึกษาวิจัยเรื่อง ปัจจัยที่มีผลต่อการปฏิบัติงานของกองช่างองค์การบริหารงานส่วนจังหวัดพระนครศรีอยุธยา จากผลการวิจัย 1) ปัจจัยส่วนบุคคลซึ่งประกอบด้วย ตำแหน่ง ลักษณะงาน เพศอายุระดับการศึกษา ประสบการณ์การทำงาน และรายได้ไม่เป็นปัญหาและไม่ส่งผลกระทบต่อประสิทธิภาพและประสิทธิผลของงานของกองช่างองค์การบริหารส่วนจังหวัดพระนครศรีอยุธยา 2) ปัจจัยที่เป็นเป็นปัญหาและอุปสรรคต่อการปฏิบัติงานของกองช่างองค์การบริหารส่วนจังหวัดพระนครศรีอยุธยาอยู่ในอันดับแรก คือปัจจัยด้านขั้นตอนปฏิบัติงานโดยเห็นว่าขั้นตอนในการปฏิบัติงานมีความยุ่งยากซับซ้อนและไม่เอื้อต่อการปฏิบัติงานทำให้เกิดความล่าช้า เป็นปัญหาอันดับหนึ่ง รองลงมาคือปัจจัยด้านอุปกรณ์เครื่องมือและเทคโนโลยี 3) ปัจจัยด้านขั้นตอนการปฏิบัติงาน ปัจจัยด้านอุปกรณ์เครื่องมือและเทคโนโลยีปัจจัยด้านงบประมาณ ปัจจัยด้านเจ้าหน้าที่และปัจจัยด้านภาวะผู้นำเป็นปัญหาหรืออุปสรรคในการปฏิบัติงานและมีผลต่อประสิทธิภาพและประสิทธิผลของงานในกองช่างองค์การบริหารส่วนจังหวัดเพระนครศรีอยุธยา

ธวัชกุล ยุคลธรร (2552) ศึกษาเรื่อง ปัจจัยที่มีผลต่อประสิทธิภาพในการปฏิบัติงานของข้าราชการตำรวจ สถานีตำรวจนครบาลบางมด กรุงเทพมหานคร ผลการวิจัยพบว่า ข้าราชการตำรวจสถานีตำรวจนครบาลบางมด มีความคิดเห็นเกี่ยวกับปัจจัยที่มีผลต่อประสิทธิภาพการปฏิบัติงาน ในภาพรวม อยู่ในระดับมาก เมื่อพิจารณาเป็นรายด้านพบว่า ด้านโอกาสความก้าวหน้า ด้านความสัมพันธ์กับผู้บังคับบัญชาและเพื่อนร่วมงาน และด้านผลตอบแทนและสวัสดิการ อยู่ในระดับมาก ด้านการสนับสนุนจากองค์กรและด้านการไดรับการยกย่องนับถือ อยู่ในระดับปานกลาง ผลการเปรียบเทียบค่าเฉลี่ยความคิดเห็นเกี่ยวกับปัจจัยที่มีผลต่อการปฏิบัติงานของข้าราชการตำรวจจำแนกตามลักษณะ ประชากร พบว่าข้าราชการตำรวจที่มีระดับการศึกษา ระดับชั้นยศ ระยะเวลาในการรับราชการ รายไดเฉลี่ยต่อเดือน ต่างกัน มีความคิดเห็นในภาพรวมแตกต่างกันอย่างมีนัยสำคัญทางสถิติที่ระดับ 0.01 เมื่อพิจารณาเป็นรายด้านพบว่า ด้านผลตอบแทนและสวัสดิการ ข้าราชการตำรวจที่มีรายได้เฉลี่ยต่อเดือนต่างกัน มีความคิดเห็น โดยรวม แตกต่างกันอย่างมีนัยสำคัญทางสถิติที่ระดับ 0.01

 กรรณิกา ศศิประภา ( 2552) ศึกษาเรื่อง ปัจจัยที่มีผลต่อประสิทธิภาพในการปฏิบัติหน้าที่ ของข้าราชการทหารโรงเรียนช่างฝีมือ ผลการวิจัยพบว่า ข้าราชการทหารมีความคิดเห็นเกี่ยวกับปัจจัยที่มีผลต่อประสิทธิภาพในการปฏิบัติหน้าที่ ในภาพรวม อยู่ในระดับมาก เมื่อพิจารณาเป็นรายด้าน พบว่าอยู่ในระดับมาก ในด้านความสำเร็จในการทำงาน ด้านการได้รับการยอมรับนับถือ ด้านลักษณะของงานที่ปฏิบัติและด้านความสัมพันธ์กับผู้บังคับบัญชาและเพื่อนร่วมงาน ผลการเปรียบเทียบปัจจัยที่มีผลต่อประสิทธิภาพในการปฏิบัติหน้าที่ของข้าราชการทหาร จำแนกตามปัจจัยส่วนบุคคล พบว่าข้าราชการทหารที่มีอายุสถานภาพสมรส ระดับการศึกษา ระดับตำแหน่งอายุราชการ ต่างกัน มีความคิดเห็นเกี่ยวกับปัจจัยที่มีผลต่อการปฏิบัติหน้าที่ ในภาพรวม แตกต่างกันอย่างมีนัยสำคัญทางสถิติที่ระดับ 0.01 ข้าราชการทหารที่มีเพศต่างกัน มีความคิดเห็นเกี่ยวกับปัจจัยที่มีผลต่อการปฏิบัติหน้าที่ ในภาพรวม แตกต่างกัน อย่างมีนัยสำคัญทางสถิติที่ระดับ 0.05

**วิธีดำเนินการวิจัย**

การศึกษาวิจัยเรื่อง ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ ผู้วิจัยดำเนินการวิจัยโดยกำหนดระเบียบวิธีการวิจัยดังนี้

ประชากรและกลุ่มตัวอย่าง

ประชากรและกลุ่มตัวอย่างที่ใช้ในการศึกษา เป็นเจ้าหน้าที่ตำรวจ สถานีตำรวจภูธรเวียงสา จังหวัดน่าน จำนวนทั้งหมด 122 นาย

เครื่องมือที่ใช้ในการวิจัย

เครื่องมือที่ใช้ในงานวิจัยคือ แบบสอบถามเรื่อง ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน มีขั้นตอนการสร้างเครื่องมือดังนี้

ส่วนที่ 1 เป็นคำถามข้อมูลทั่วไปเกี่ยวกับลักษณะส่วนบุคคล ประกอบด้วย เพศ อายุระดับ การศึกษา ระดับชั้นยศ ระยะเวลาในการรับราชการ และรายได้เฉลี่ยต่อเดือน

ส่วนที่ 2 ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน ลักษณะของแบบสอบถามเป็นมาตราส่วนประมาณค่า 5 ระดับของลิเคิร์ท(Likert)

การเก็บรวบรวมข้อมูล

ผู้วิจัยดำเนินการเก็บรวบรวมข้อมูลโดยใช้แบบสอบถามเก็บข้อมูลจากกลุ่ม เจ้าหน้าที่ตำรวจ สถานีตำรวจภูธรเวียงสา 122 คน โดยมีขั้นตอนดังนี้

1. ติดต่อเพื่อขออนุญาตในการเก็บข้อมูลจากผู้กำกับการสถานีตำรวจภูธรเวียงสา

2. ดำเนินการเก็บข้อมูลในสถานีตำรวจภูธรเวียงสาให้ได้ข้อมูลครบถ้วน

3. นำข้อมูลไปวิเคราะห์โดยวิธีการทางสถิติ ด้วยการคำนวณทางคอมพิวเตอร์ แล้วนำผลที่ได้มาวิเคราะห์ตามวัตถุประสงค์ต่อไป

**การวิเคราะห์ข้อมูล**

 ข้อมูลที่ได้จากการตอบแบบสอบถาม จะนำมาตรวจสอบความถูกต้องสมบูรณ์ทุกชุดและนำมาลงรหัส ประมวลผลข้อมูลโดยใช้โปรแกรมสำเร็จรูป หาความถี่ร้อยละ ค่าเฉลี่ย ส่วนเบี่ยงเบนมาตรฐาน t-test และ F-test ดังนี้

1.วิเคราะห์ข้อมูลทั่วไปของผู้ตอบแบบสอบถามโดยใช้ความถี่ (Frequency) และค่าร้อยละ (Percentage)

2.วิเคราะห์ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจสถานีตำรวจภูธรเวียงสา โดยใช้ค่าเฉลี่ย ($\overline{X}$) และส่วนเบี่ยงเบนมาตรฐาน (S.D.)

. 3.เปรียบเทียบค่าเฉลี่ย ($\overline{X}$) ของระดับปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ จำแนกตามลักษณะปัจจัยส่วนบุคคล โดยใช้ t-test และ F-test เมื่อพบว่าความคิดเห็น แตกต่างกันอย่างมีนัยสำคัญทางสถิติที่ระดับ 0.05 จึงทำการทดสอบหาค่าความแตกต่างเป็นรายคู่ โดยวิธีของ LSD (Least Significant Difference)

**สถิติที่ใช้ในการวิจัย**

สถิติที่ใช้ในการวิจัยครั้งนี้ ผู้วิจัยได้ใช้สถิติพื้นฐานในการวิเคราะห์ข้อมูลโดยใช้โปรแกรมสำเร็จรูปทางคอมพิวเตอร์ ได้แก่

1 สถิติเชิงพรรณนา (Descriptive Statistics) ได้แก่ ค่าความถี่ (Frequency) ค่าร้อยละ (Percentage) ค่าเฉลี่ย ($\overline{X}$) และค่าส่วนเบี่ยงเบนมาตรฐาน (S.D.) สำหรับบรรยายข้อมูลปัจจัยส่วนบุคคล

2 สถิติเชิงอนุมาน (Inferential Statistics) ได้แก่การทดสอบค่าที (T-test) การทดสอบความ แปรปรวนทางเดียว (One – Way ANOVA) ถ้าพบความแตกต่างของค่าเฉลี่ยรายคู่จะทดสอบด้วยวิธีการ ของ LSD (Least Significant Difference)

**ผลการวิจัย**

**ตอนที่1** ข้อมูลทั่วไปของผู้ตอบแบบสอบถาม เจ้าหน้าที่ตำรวจที่ตอบแบบสอบถามส่วนใหญ่เป็นเพศชาย ร้อยละ 97.37 อายุ 41 - 50ปี ร้อยละ 45.1 ระดับการศึกษาปริญญาตรีหรือเทียบเท่า ร้อยละ 67.2 ระดับชั้นยศ ชั้นประทวน ร้อยละ 58.2 ระยะเวลาในการรับราชการ 21 - 30ปี เป็นร้อยละ 57.4 รายได้เฉลี่ยต่อเดือน 30,001บาทขึ้นไป ร้อยละ 44.3

**ตอนที่2** ผลการวิจัยพบว่า ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน โดยรวมทั้ง 5 ด้าน อยู่ในระดับปานกลาง ( $\overline{X}$ = 3.06 ) เมื่อพิจารณาเป็นรายด้าน โดยเรียงลำดับตามค่าเฉลี่ยจากมากไปหาน้อย พบว่าด้านที่มีค่าเฉลี่ยมากที่สุด คือด้านการยอมรับนับถือ ( $\overline{X}$ = 3.53 ) รองลงมาคือด้านความสัมพันธ์กับเพื่อนร่วมงาน ( $\overline{X}$ =3.38 ) ด้านความก้าวหน้าในตำแหน่งหน้าที่ ( $\overline{X}$ = 3.05 ) ด้านการสนับสนุนจากองค์กร ( $\overline{X}$ = 2.74 ) และด้านที่มีค่าเฉลี่ยน้อยที่สุดคือด้านสวัสดิการและผลตอบแทน ( $\overline{X}$ = 2.62 ) ตามลำดับ ดังตารางที่ 1

**ตารางที่** **1 ค่าเฉลี่ย ส่วนเบี่ยงเบนมาตรฐาน และระดับปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน โดยภาพรวม**

|  |  |  |
| --- | --- | --- |
| **ปัจจัยที่มีผลต่อการปฏิบัติงาน** | **ระดับปัจจัยที่มีผลต่อการปฏิบัติงาน** | **ลำดับ** |
| $$\overline{X}$$ | **S.D.** | **การแปลผล** |
| **1. ด้านความก้าวหน้าในตำแหน่งหน้าที่** | **3.05** | **0.71** | **ปานกลาง** | **3** |
| **2. ด้านความสัมพันธ์กับเพื่อนร่วมงาน** | **3.38** | **0.49** | **ปานกลาง** | **2** |
| **3. ด้านการสนับสนุนจากองค์กร** | **2.74** | **0.70** | **ปานกลาง** | **4** |
| **4. ด้านสวัสดิการและผลตอบแทน** | **2.62** | **0.74** | **ปานกลาง** | **5** |
| **5. ด้านการยอมรับนับถือ** | **3.53** | **0.98** | **มาก** | **1** |
| **รวม** | **3.06** | **0.50** | **ปานกลาง** |  |

ตอนที่ 3 ผลการทดสอบสมมติฐานการวิจัย โดยการวิเคราะห์เปรียบเทียบ ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่านโดยจำแนกตามปัจจัยส่วนบุคคล

สมมติฐานที่ 1 จำแนกตามเพศ พบว่า ค่า Sig. ในภาพรวมเท่ากับ .942 แสดงว่าเจ้าหน้าที่ตำรวจที่มีเพศต่างกัน มีประสิทธิภาพในการปฏิบัติงาน ไม่แตกต่างกัน ซึ่งค่า Sig. มากกว่า 0.05 จึงปฏิเสธสมมติฐานที่ตั้งไว้

สมมติฐาน 2 จำแนกตามอายุ พบว่า ค่า Sig. ในภาพรวมเท่ากับ .480 แสดงว่าเจ้าหน้าที่ตำรวจที่มีอายุต่างกัน มีประสิทธิภาพในการปฏิบัติงาน ไม่แตกต่างกัน ซึ่งค่า Sig. มากกว่า 0.05 จึงปฏิเสธสมมติฐานที่ตั้งไว้

 สมมติฐานที่ 3 จำแนกตามระดับการศึกษา พบว่า ค่า Sig. ในภาพรวมเท่ากับ .572 แสดงว่าเจ้าหน้าที่ตำรวจที่มีระดับการศึกษาต่างกัน มีประสิทธิภาพในการปฏิบัติงาน ไม่แตกต่างกัน ซึ่งค่า Sig. มากกว่า 0.05 จึงปฏิเสธสมมติฐานที่ตั้งไว้

สมมติฐานที่ 4 จำแนกตามระดับชั้นยศ พบว่า ค่า Sig. ในภาพรวมเท่ากับ .066 แสดงว่าเจ้าหน้าที่ตำรวจที่มีระดับชั้นยศต่างกัน มีประสิทธิภาพในการปฏิบัติงาน ไม่แตกต่างกัน ซึ่งค่า Sig. มากกว่า 0.05 จึงปฏิเสธสมมติฐานที่ตั้งไว้

สมมติฐานที่ 5 จำแนกตามระยะเวลาในการรับราชการ พบว่า ค่า Sig. ในภาพรวมเท่ากับ .555 แสดงว่าเจ้าหน้าที่ตำรวจที่มีระยะเวลาในการรับราชการต่างกัน มีประสิทธิภาพในการปฏิบัติงาน ไม่แตกต่างกัน ซึ่งค่า Sig. มากกว่า 0.05 จึงปฏิเสธสมมติฐานที่ตั้งไว้

สมมติฐานที่ 6 จำแนกตามรายได้เฉลี่ยต่อเดือน พบว่า ค่า Sig. ในภาพรวมเท่ากับ .250 แสดงว่าเจ้าหน้าที่ตำรวจที่มีแสดงว่าเจ้าหน้าที่ตำรวจที่มีรายได้เฉลี่ยต่อเดือนต่างกัน มีประสิทธิภาพในการปฏิบัติงาน ไม่แตกต่างกัน ซึ่งค่า Sig. มากกว่า 0.05 จึงปฏิเสธสมมติฐานที่ตั้งไว้

**ตารางที่ 2 การเปรียบเทียบ ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน โดยจำแนกตามปัจจัยส่วนบุคคล**

|  |  |  |  |  |  |  |
| --- | --- | --- | --- | --- | --- | --- |
| ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ | เพศ | อายุ | ระดับการศึกษา | ระดับชั้นยศ | ระยะเวลาในการรับราชการ | รายได้เฉลี่ยต่อเดือน |
| ด้านความก้าวหน้าฝนตำแหน่งหน้าที่ | .149 | .073 | .807 | .000 | .257 | .020 |
| ด้านความสัมพันธ์กับเพื่อนร่วมงาน | .323 | .000 | .780 | .491 | .000 | .014 |
| ด้านการสนับสนุนจากองค์กร | .218 | .099 | .188 | .359 | .009 | .172 |
| ด้านสวัสดิการและผลตอบแทน | .611 | .117 | .275 | .103 | .198 | .069 |
| ด้านการยอมรับนับถือ | .399 | .904 | .304 | .763 | .820 | .222 |
| ค่า Sig. รวม | .942 | .480 | .572 | .066 | .555 | .250 |

|  |  |
| --- | --- |
| **สมมติฐาน** | **ผลการทดสอบ** |
| เจ้าหน้าที่ตำรวจที่มีเพศต่างกัน มีประสิทธิภาพในการปฏิบัติงาน แตกต่างกัน | ปฏิเสธสมมติฐาน |
| เจ้าหน้าที่ตำรวจที่มีอายุต่างกัน มีประสิทธิภาพในการปฏิบัติงาน ไม่แตกต่างกัน | ปฏิเสธสมมติฐาน |
| เจ้าหน้าที่ตำรวจที่มีระดับการศึกษาต่างกัน มีประสิทธิภาพในการปฏิบัติงาน ไม่แตกต่างกัน | ปฏิเสธสมมติฐาน |
| เจ้าหน้าที่ตำรวจที่มีระดับชั้นยศต่างกัน มีประสิทธิภาพในการปฏิบัติงาน ไม่แตกต่างกัน | ปฏิเสธสมมติฐาน |
| เจ้าหน้าที่ตำรวจที่มีระยะเวลาในการรับราชการต่างกัน มีประสิทธิภาพในการปฏิบัติงาน ไม่แตกต่างกัน | ปฏิเสธสมมติฐาน |
| เจ้าหน้าที่ตำรวจที่มีแสดงว่าเจ้าหน้าที่ตำรวจที่มีรายได้เฉลี่ยต่อเดือนต่างกัน มีประสิทธิภาพในการปฏิบัติงาน ไม่แตกต่าง | ปฏิเสธสมมติฐาน |

**อภิปรายผล**

จากการวิจัยเรื่อง “ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน” ทำให้ทราบถึงความคิดเห็นของเจ้าหน้าที่ตำรวจ ความแตกต่างของปัจจัยส่วนบุคคล การเปรียบเทียบค่าความแตกต่างของค่าเฉลี่ยความคิดเห็นเกี่ยวกับปัจจัยที่มีผลต่อ ประสิทธิภาพในการปฏิบัติหน้าที่ โดยนำมาอภิปรายผลการวิจัยดังต่อไปนี้

1. ข้อมูลทั่วไปของผู้ตอบแบบสอบถาม เจ้าหน้าที่ตำรวจที่ตอบแบบสอบถามส่วนใหญ่เป็นเพศชาย ร้อยละ 97.37 อายุ 41 - 50ปี ร้อยละ 45.1 ระดับการศึกษาปริญญาตรีหรือเทียบเท่า ร้อยละ 67.2 ระดับชั้นยศ ชั้นประทวน ร้อยละ 58.2 ระยะเวลาในการรับราชการ 21 - 30ปี เป็นร้อยละ 57.4 รายได้เฉลี่ยต่อเดือน 30,001บาทขึ้นไป ร้อยละ 44.3 ซึ่งไม่สอดคล้องกับงานวิจัยของ ธวัชกุล ยุคลธรร(2552)ได้ศึกษาเรื่อง ปัจจัยที่มีผลต่อประสิทธิภาพในการปฏิบัติงานของข้าราชการตำรวจ ซึ่งมีอายุ 30 – 40 ระดับการศึกษาต่ำกว่าปริญญาตรี ระยะเวลาในการรับราชการ 10 – 20 ปี รายได้เฉลี่ยต่อเดือน 10,001 – 20,000 บาท

2. วิเคราะห์ปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ สถานีตำรวจภูธรเวียงสา จังหวัดน่าน ในภาพรวมอยู่ในระดับปานกลาง จำแนกตามด้านต่างๆ พบว่า

2.1 ด้านความก้าวหน้าในตำแหน่งหน้าที่ พบว่า อยู่ในระดับปานกลาง ทั้งนี้อาจจะเป็นเพราะโอกาสที่จะได้เลื่อนตำแหน่ง งานที่ปฏิบัติอยู่ ความรู้ ความสามารถ ประสบการณ์ และเกณฑ์การประเมินผลงานไม่ได้มีส่วน ทำให้มีผลต่อประสิทธิภาพในการปฏิบัติงานของเจ้าหน้าที่ตำรวจ ซึ่งสอดคล้องกับงานวิจัยของ กรรณิกา ศศิประภา (2552) ได้ศึกษาเรื่อง ปัจจัยที่มีผลต่อประสิทธิภาพในการปฏิบัติหน้าที่ของข้าราชการทหาร โรงเรียนช่างฝีมือทหาร ที่ด้านโอกาสที่จะไดรับความเจริญก้าวหน้าในอนาคต ในภาพรวมอยู่ในระดับปานกลาง อาจเป็นเพราะอาชีพนี้มีความมั่นคง และ การมีโอกาสได้เลื่อน ตำแหน่งที่สูงขึ้นกว่าเดิม และการมีโอกาสเรียนรู้สิ่งใหม่ๆ จากผู้บังคับบัญชา

2.2 ด้านความสัมพันธ์กับเพื่อนร่วมงาน พบว่า อยู่ในระดับปานกลาง ทั้งนี้อาจเป็นเพราะได้รับความความร่วมมือเป็นอย่างดีจากเพื่อนร่วมงาน มีความเคารพและให้เกียรติซึ่งกันและกัน และไม่รู้สึกอัดอัดใจในการที่จะทำงานร่วมกับผู้อื่น ซึ่งสอดคล้องกับแนวคิดของ ระวัง เนตรโพธิ์แก้ว (2542 อ้างถึงใน ตวนโรสณา โต๊ะนิแต 2550 :26) ได้กล่าวถึงความสำคัญของขวัญในการปฏิบัติงาน ดังนี้ เกิดความร่วมมือร่วมใจในการทำงานเป็นอย่างดี ทำให้เกิดความรักความสามัคคีในหมู่เพื่อนร่วมงาน เกิดความเชื่อมั่นและศรัทธาองค์การ สร้างความเข้าใจระหว่างบุคคลในองค์การ ทำให้เกิดความจงรักภักดีในหมู่คณะขององค์การสร้างแรงจูงใจให้บุคลากรเกิดความคิดสร้างสรรค์ในกิจการต่างๆ เพิ่มขึ้น

2.3 ด้านการสนับสนุนจากองค์กร พบว่า อยู่ในระดับปานกลาง ทั้งนี้อาจเป็นเพราะมีวัสดุอุปกรณ์ เช่น วิทยุสื่อสาร กุญแจมือ อาวุธปืน ยานพาหนะได้แก่ รถยนต์ จักรยานยนต์ และจำนวนเจ้าหน้าที่ตำรวจเพียงพอต่อการปฏิบัติงาน ทำให้ไม่ได้มีผลต่อประสิทธิภาพในการปฏิบัติงานของเจ้าหน้าที่ตำรวจ ซึ่งสอดคล้องกับวิจัยของ ธวัชกุล ยุคลธรร (2552) ได้ศึกษาเรื่อง ปัจจัยที่มีผลต่อประสิทธิภาพในการปฏิบัติงานของข้าราชการตำรวจ ที่ด้านการสนับสนุนจากองค์กร ในภาพรวมอยู่ในระดับปานกลาง เพราะจำนวนเจ้าหน้าที่เพียงพอต่อการปฏิบัติงานในหน่วยงาน หน่วยงานมีเจ้าหน้าที่ย้ายออกไปก็จะมีการแต่งตั้งเจ้าหน้าที่มาทดแทนเสมอ มีวัสดุอุปกรณ์ที่จำเป็นในการปฏิบัติงานเหมาะสมและเพียงพอ สถานที่ทำงานเอื้ออำนวยต่อการปฏิบัติงาน หน่วยงานมีการวางเป้าหมายไว้อย่างชัดเจนสมเหตุสมผล

2.4 ด้านสวัสดิการและผลตอบแทน พบว่า อยู่ในระดับปานกลาง ทั้งนี้อาจเป็นเพราะ อัตราเงินเดือนที่ได้รับมีความเหมาะสม พอใจกับสวัสดิการที่นอกเหนือจากเงินเดือน และได้รับความสะดวกสบายในเรื่องที่พักอาศัย ซึ่งสอดคล้องกับงานวิจัยของ กรรณิกา ศศิประภา (2552) ได้ศึกษาเรื่อง ปัจจัยที่มีผลต่อประสิทธิภาพในการปฏิบัติหน้าที่ของข้าราชการทหาร โรงเรียนช่างฝีมือทหาร ในด้านเงินเดือนและค่าตอบแทน อยู่ในระดับปานกลาง เพราะเงินเดือนที่ได้รับในปัจจุบันมีความเหมาะสม สวัสดิการที่ได้รับในปัจจุบันเพียงพอ และความเหมาะสมของระบบเงินสะสม (กองทุน ก.บ.ข.)

 2.5 ด้านการยอมรับนับถือ พบว่า อยู่ในระดับมาก ซึ่งอาจเป็นเพราะด้านการยอมรับนับถือเป็นปัจจัยที่มีผลต่อประสิทธิภาพในการปฏิบัติงานของเจ้าหน้าที่ตำรวจ เพราะต้องได้รับการไว้วางใจจากเพื่อนร่วมงาน การเป็นที่ยอมนับถือ มีความรู้ความสามารถและมีประสบการณ์ที่ดี ซึ่งสอดคล้องกับวิจัยของ ศิรวิชญ์ เวชกิจ (2556) ได้ศึกษา ปัจจัยที่มีผลต่อการปฏิบัติงานของกองช่างองค์การบริหารงานส่วนจังหวัด พระนครศรีอยุธยา ในด้านการยอมรับในผลงาน ซึ่งต้องได้รับการไว้วางใจในการทำงานสำคัญจากผู้บังคับบัญชา ได้รับความชื่นชมจากเพื่อนร่วมงาน และผลการปฏิบัติงานเป็นที่ยอมรับของเพื่อนร่วมงานและผู้บังคับบัญชา

**ข้อเสนอแนะสำหรับการทำวิจัยครั้งต่อไป**

1. ควรมีข้อเสนอแนะและการแสดงความคิดเห็นเกี่ยวกับปัจจัยที่มีผลต่อการปฏิบัติงานของเจ้าหน้าที่ตำรวจภูธรเวียงสา จังหวัดน่าน

2. ศึกษาความคิดเห็นเกี่ยวกับการบริหารและการจัดการองค์กรของเจ้าหน้าที่ตำรวจ สถานีตำรวจภูธรเวียงสา จังหวัดน่าน

3. ควรศึกษาวิจัยเชิงคุณภาพโดยการสัมภาษณ์เจ้าหน้าที่โดยตรง เพื่อให้ได้รับข้อมูลที่ครบถ้วนและเข้าถึงปัญหาอย่างแท้จริง

**กิตติกรรมประกาศ**

งานวิจัยฉบับนี้สำเร็จลุล่วงไปด้วยดี เนื่องจากผู้วิจัยได้รับความช่วยเหลือจากอาจารย์ที่ปรึกษา โดยการให้คำปรึกษา แนะนำ ตรวจสอบแก้ไขข้อบกพร่องต่างๆ อันเป็นประโยชน์ต่องานวิจัยตลอดมา ทำให้วิจัยฉบับนี้สำเร็จได้ด้วยความสมบูรณ์ ผู้วิจัยขอการขอบพระคุณเป็นอย่างสูงในความกรุณาของท่านไว้ ณ ที่นี่ด้วย

ขอขอบพระคุณผู้ทรงคุณวุฒิ ผู้เชี่ยวชาญ ที่สละเวลาในการตรวจทานแก้ไขข้อบกพร่องของงานวิจัย ตรวจสอบความเที่ยงตรงของเครื่องมือ เพื่อให้งานวิจัยมีคุณภาพมากยิ่งขึ้น

ขอขอบคุณ ผู้บังคับบัญชาและเจ้าหน้าที่ตำรวจ สถานีตรวจภูธรเวียงสา จังหวัดน่าน ที่ได้ให้ความร่วมมือในการเก็บข้อมูล และเจ้าของเอกสาร ตำราและงานวิจัยที่ใช้อ้างอิงในการทำการศึกษาคุณค่าและประโยชน์ที่พึ่งมีจากการศึกษาครั้งนี้ ผู้ศึกษาขอมอบเป็นเครื่องบูชา คุณบิดร มารดา ตลอดจน บูรพาจารย์ และผู้มีพระคุณที่ให้การอบรมสั่งสอน ให้ผู้ศึกษาประสบความสำเร็จในปัจจุบัน และความเจริญก้าวหน้าในหน้าที่การงานในอนาคต

**บรรณานุกรม**

กรรณิกา ศศิประภา. (2552). **ปัจจัยที่มีผลต่อประสิทธิภาพในการปฏิบัติหน้าที่ ของข้าราชการทหารโรงเรียนช่างฝีมือทหาร**. ปริญญาบริหารธุรกิจมหาบัณฑิต สาขาวิชาบริหารธุรกิจ (การจัดการทั่วไป มหาวิทยาลัยราชภัฏธนบุรี.

ตรียงยุทธ ฉายแสง, วรรณวีร์ บุญคุ้ม. (2553). **ประสิทธิภาพในการปฏิบัติงานของเจ้าหน้าที่ตำรวจจราจรในสถานีตำรวจภูธรจังหวัดนครปฐม**. วารสารศิลปากรศึกษาศาสตร์วิจัย

ตวนโรสณา โต๊ะนิแต (2550). **ขวัญและกำลังใจในการปฏิบัติงานของครูในเขตพื้นที่การศึกษาจังหวดยะลา**. ปริญญาสร้างเสริมสุขภาพมหาบัณฑิต มหาวิทยาลัยสงขลานครินทร์ วิทยาเขตปัตตานี

ธวัชกุล ยุคลธรรม. (2552). **ปัจจัยที่มีผลต่อประสิทธิภาพในการปฏิบัติงานของข้าราชการตำรวจ สถานีตำรวจนครบาลบางมด กรุงเทพมหานคร.** ปริญญาบริหารธุรกิจมหาบัณฑิต สาขาวิชาบริหารธุรกิจ (การจัดการทั่วไป) มหาวิทยาลัยราชภัฏธนบุรี.

นลพรรณ บุญฤทธิ์. (2558). **ปัจจัยที่มีผลต่อประสิทธิภาพในการปฏิบัติงานของบุคลากรองค์การบริหารส่วนจังหวัดชลบุรี.** ปริญญาบริหารธุรกิจมหาบัณฑิต สาขาวิชาการจัดการสาธารณะ มหาวิทยาลัยบูรพา.

ระวัง เนตรโพธิ์แก้ว. (2542). **องค์การและการจัดการ Organization and management**. พิมพ์ครั้งที่ 9. กรุงเทพฯ : พิทักษ์ อักษร.

สมใจ ลักษณะ. (2552). **การพัฒนาประสิทธิภาพในการทำงาน.** (พิมพ์ครั้งที่ 6). กรุงเทพฯ: คณะวิทยาการจัดการ, มหาวิทยาลัยราชภัฏสวนสุนันทา.

 ศิรวิชญ์ เวชกิจ. (2556). **ปัจจัยที่มีผลต่อการปฏิบัติงานของกองช่างองค์การบริหารงานส่วนจังหวัด พระนครศรีอยุธยา.** ปริญญาวิศวกรรมศาสตร์มหาบัณฑิตการบริหารงานก่อสร้างและสาธารณูปโภค สาขาวิชาวิศวกรรมโยธา สำนักวิชาวิศวกรรมศาสตร์ มหาวิทยาลัยเทคโนโลยีสุรนารี.

Vroom, H V. (1964). Work and motivation. New York; Wiley & Sons.